গ্যাস মাস্ক পরে পার্লামেন্টে বিরোধীরা! কারণ জানলে চমকে উঠবেন

ওয়েব ডেস্ক: সংসদে শীতকালীন অধিবেশন (Winter Session of Parliament) শুরু হতেই একের পর এক ইস্যুতে সুর চড়িয়েছে বিরোধীরা। আর এবার দিল্লি ও সংলগ্ন এলাকার ভয়ঙ্কর বায়ুদূষণ (Delhi Air Pollution) নিয়ে কেন্দ্র ও দিল্লির রাজ্য সরকারকে কোণঠাসা করতে অভিনব প্রতিবাদ করলেন বিরোধী দলের বেশ কয়েকজন সাংসদ (Opposition MPs)। বুধবার গ্যাস মাস্ক (Gas Musk) পরে সংসদ ভবনে প্রবেশ করতে দেখা গেল তাঁদের। অভিযোগ, দেশের রাজধানীর পরিস্থিতি ভয়ঙ্কর হলেও যথাযথ পদক্ষেপ নিচ্ছে না কেন্দ্র।

এদিন গ্যাস মাস্ক পরে সংসদে পৌঁছে কংগ্রেসের সাংসদ দীপেন্দ্র সিং হুডা বলেন, “দিল্লির পরিস্থিতি ভয়াবহ। কোটি কোটি মানুষ বিষাক্ত বাতাসে শ্বাস নিচ্ছেন। কেন্দ্র শুধু দায় এড়াতে অন্য রাজ্য ও বিরোধীদের দোষারোপ করছে। এসব না করে এখনই জরুরি পদক্ষেপ নেওয়া প্রয়োজন।”

আরও পড়ুন: ‘চা-ওয়ালা’ মোদির AI ভিডিও! কটাক্ষ কংগ্রেসের, কী জবাব দিল বিজেপি?

হুডা প্রধানমন্ত্রী নরেন্দ্র মোদীর হস্তক্ষেপ দাবি করে বলেন, দিল্লি এনসিআর অঞ্চলের বায়ুদূষণ মোকাবিলায় হরিয়ানা, পঞ্জাব, উত্তরপ্রদেশ, দিল্লি ও রাজস্থানের মুখ্যমন্ত্রীদের নিয়ে একটি উচ্চপর্যায়ের টাস্ক ফোর্স গঠন করতে হবে। সেই টাস্ক ফোর্সের মাধ্যমে বাজেট বরাদ্দসহ সুনির্দিষ্ট কর্মপরিকল্পনা তৈরি করলে তবেই পরিস্থিতি নিয়ন্ত্রণে আনা সম্ভব।

#WATCH | #ParliamentWinterSession | Opposition MPs enter Parliament House wearing gas masks to protest against air pollution. pic.twitter.com/SkXYqAn9up

— ANI (@ANI) December 3, 2025

উল্লেখ্য, বুধবার সকালে কেন্দ্রীয় দূষণ নিয়ন্ত্রণ পর্ষদের তথ্য অনুযায়ী, দিল্লির সার্বিক বায়ুগুণমান সূচক সকাল ৭টায় ছিল ৩৭৬, যা ‘খুবই খারাপ’ শ্রেণিতে পড়ে। শহরের বেশ কিছু এলাকায় পরিস্থিতি আরও ভয়াবহ, যেখানে এয়ার কোয়ালিটি ইনডেক্স মাঝে মধ্যেই গুরুতর মাত্রায় পৌঁছে যায়। সেই কারণে এবার বিষয়টি নিয়ে সংসদে আলোচনার দাবিতে অভিনব প্রতিবাদের পথ বেছে নিল বিরোধীরা।

দেখুন আরও খবর:

The post গ্যাস মাস্ক পরে পার্লামেন্টে বিরোধীরা! কারণ জানলে চমকে উঠবেন first appeared on KolkataTV.